David Julius

David Jay Julius (født 1955 i Brighton Beach i Brooklyn i New York) en amerikansk professor ved University of California, San Francisco. Han ble tildelt Nobelprisen i fysiologi eller medisin for 2021 sammen med Ardem Patapoutian for å ha oppdaget reseptorer for temperatur og berøring.

De to  fikk Kavliprisen i nevrovitenskap i 2020. 

Julius tok grunneksamen i 1977 ved Massachusetts Institute of Technology. I 1984 fikk han doktorgrad ved University of California, Berkeley, under de to doktorveilederne Jeremy Thorner og Randy Schekman.

I 2010 vant han Shawprisen for sitt arbeid med å identifisere ionkanaler som er involvert i forskjellige aspekter av nocicepsjon (smerte). I 2014 ble han hedret av Johnson & Johnson med Dr. Paul Janssen Award for Biomedical Research for oppdagelsen av den molekylære bakgrunnen til smerte og thermocepsjon (varmefornemmelse).

Priser og utmerkelser 
 2010 - Shawprisen 
 2014 - Dr. Paul Janssen Award for Biomedical Research
 2020 - Kavliprisen i nevrovitenskap 
 2021 - Nobelprisen i medisin

Referanser 

Nobelprisvinnere (fysiologi eller medisin)
Fysiologer
Personer fra New York City